מוצאי תשעה באב התשפ"ג

**תשובה בקצרה לפרופ' מכובדת במתמטיקה ... הי"ו**

שפירסמה על תקן אשה דתייה וחברת סגל בכירה, מאמר שלם בה היא מבטא את כל תחושותיה לאור המציאות הקשה האוחזת במדינתנו, וביקשה להפיצו ברבים. לאור זה, החלטתי שלא ניתן לא להגיב לדבריה וכל זה על מנת למנוע כשלון מקוראים רבים, ותגובתי זו מוגשת כאן לכל קורא המעוניין. על אף שלא היססה לציין את שמה, העלמתי אותו, כי אין הויכוח עם האישיות, אלא עם הדעה והעמדה. דבריה מובאים בפונטים מסויימים, ותגובותיי בפונטים אחרים.

שלום עלייך פרופ' ... הי"ו

הרשי נא לי להציג את עצמי בקצרה. לימדתי במחלקה למתמטיקה בטכניון החל משנת 1970 ועד 2013, ובעוד מחלקה נוספת בפילוספיה וגם בתלמוד החל משנת 1980, שנה שהחלתי לשמש גם כרב המוסד. כפי שאת יכולה להבין אני עוסק בחקר מתמטי, בחקר התלמוד ובחקר הפילוסופיה היהודית. שלושה מתלמידיי הם פרסי בטחון ישראל, ואחד מהם בפעם השנייה, וכלם עסוקים בתורה. בשנת 2001 הקמתי את ישיבת ההסדר שבחיפה, ומשמש לה ראש ישיבה.

אתמול ידידה מהפקולטה למתמטיקה בעבר העבירה לי את מאמרך באמצע ת"ב, ולכן ראיתי לנכון להשיב אליו, אבל בקצרה בגלל היום, לא על מנת להתנגח אלא על מנת להשתדל לעמוד על האמת במציאות הנוראה שאנו חווים כעת. שרצון הכותבת לשלום ולאחווה, איננו דבר המוטל לרגע בספק בעיניי, אבל עם הדרך להגיע לשלום ולאחווה אינני יכול להסכים, לכן השבתי.

שמי ..., אני אמא לחמישה ילדים, ארבע מתוכן בנות. אני פרופסור למדעי המחשב באוניברסיטת תל אביב. אני אשה דתיה. אני שייכת לקהילת החוקרות והחוקרים באוניברסיטת תל אביב, ולקהילת החוקרות והחוקרים במדעי המחשב ותורת המשחקים בעולם. אני גרה בגבעת שמואל. יש לי אח אהוב מתנחל, וחברים אהובים מהשמאל והימין של מדינת ישראל. יש לי קולגות יקרים: יהודים וערבים, דתיים וחילונים, גברים ונשים. אני פוגשת ביומיום את כלם, ומעולם לא הרגשתי פערים כאלה. מעולם לא הרגשתי קרועה בין עולמות כפי שאני מרגישה כיום.

**תגובה:**

כבר הערה קטנה אך חשובה מתבקשת: מדוע אחיה נחשב 'מתנחל' יותר ממנה? הלא אוניברסטת ת"א שוכנת על קרקע ערבית שנכבשה על ידי ה'כבוש' הישראלי של שנות ה-48! האם זה בגלל שכיבוש המקובל על דעת השמאל הישראלי אין דינו 'כיבוש' פסול אלא כיבוש כשר למהדרין, בעוד שכיבוש שנפסל על ידי השמאל נחשב 'כיבוש' פסול, על אף ששני הכיבושים מהווים סך הכל רק השבת נחלת אבותינו ההיסטורית לאומתנו?!

הקרע שלי הוא קרע בין עולמות, וגם קרע ביני לבין עצמי. יש ימים בהם אני מרגישה שבמלחמה על הבית אסור ללכת לפשרות, וימים שאני מרגישה שאם לא נלך לפשרות, פנינו לאבדון. יש ימים בהם אני מרגישה ייאוש עמוק, וימים בהם אני מרגישה תקווה גדולה.

אני גדלתי על ברכיה של הציונות הדתית - המגזר, לא המפלגה, ציונות דתית מגשרת וליברלית. ואני עומדת כיום נחרדת מול המהלכים של המפלגה שמתיימרת לייצג אותה.

**תגובה:**

'גם אני כמותה חבר במגזר' ולא במפלגה, כי כרב אינני שייך אלא למפלגה אחת הקרוייה 'עם ישראל', אבל אינני יודע מהיכן לקוח רעיון זה לפיו הציונות הדתית אמורה להיות מגשרת וליברלית' ! לרב קוק זצ"ל, שאינו חשוד בחוסר אהבה לשום יהודי, רעיון זה זר לו ביותר, שהרי כהצהרתו לכנס המזרחי לפני עשרות בשנים, כבר קבע שתפקיד הציונות הדתית בישראל צריך להיות התפקיד של ישראל בעמים, קרי 'ממלכת כהנים', ז"א להיות אלה המחנכים את כלל ישראל לערכים הנכונים!

ברור שתפקיד זה אינו שולל מעצם מהותו יכולות גישור, אבל הגישור עצמו אינו יכול להוות המטרה. ואכן, במשך עשרות בשנים כבר שישמנו מגשרים מעצם תפישתנו היסודית, שהיא סימביוזה של כל הערכים הטובים המצויים בעמנו. לדוגמא: אנו ציוניים הדוגלים בבניית מדינתנו, בשירות בצבא, ביגיעת כפינו, בפיתוח המחקר ועוד ועוד, אך כל זה לצד דבקות בתורת ה' באופן בלתי מתפשר, באהבתה העמוקה, באמונה בה' ובתורתו, באמונה בקדושת ישראל ועוד, בקיצור כל מה שה'שמאל' שונא ומגנה ומפתח נגדו אלרגיות כרוניות!

ולגבי ה'ליברליות' אינני מצליח להבין את הרעיון בכלל. הלא אדם השומר תורה נוהג עפ"י ההלכה, וההלכה היא היא הקובעת מתי יש מקום לליברליות ומתי לא. ולמען האמת אין אצלנו ליברליות כלל, גם כאשר כך נראה הדבר, אלא יש לנו יחס לאין ערוך עמוק יותר מסתם 'ליבלרליות' שהיא כל כולה החלטה תרבותית אנושית, והוא, אהבת ישראל עמוקה, העושה שאנו מתעלמים לעיתים מדברים הקשים מאד בעינינו, וכל זה כדי לשמור על קשר עם אחינו, אף עם הסוטים מדרכי ה', מתוך שזהו גם כן רצון ה' לאהוב ולקרב כל אחד מבניו.

בימי שיגרה אני עוסקת במחקר במדעי המחשב ותורת המשחקים. מדובר בתאוריות מתמטיות. אבל גם בתוך העולם הזה, מתגלה רעיון נפלא, והוא, שפעמים רבות עולם של שחור ולבן ממסך לנו אמת, שמתגלה רק בתוך עולם של ניואנסים, גוונים ומורכבות.

הממשלה הנוכחית מנסה למשוך אותנו לעולם של שחור ולבן, לעולם של קצוות שנלחמים זה בזה, של ימין ושמאל, של ישראל הראשונה וישראל השניה. אבל אנחנו חכמים מדיי ובשלים מדיי בכדי ליפול בפח הזה.

**תגובה:**

כמתמטיקאי כמותה אני מתפלא, שהרי חוקרת דגולה זו מתמיהה באי-עקביותה הלוגית: הלא לפני שורה היא טענה שמהשחור- לבן מתגלים כל מיני נואנסים, ושורה אחרי זה היא מגנה את השחור לבן!

המחאה הזו איננה מחאה הומוגנית, היא לא מחאה של השמאל ולא מחאה של חילונים. היא מחאה רחבה, שחוצה מגזרים. היא מורכבת גם מדתיים מתונים ואנשי ימין ליברלי. המחאה מעוניינת להשיב לפה את הזהות היהודית ההומאניסטית הליברלית, כזו המקדשת ערכים של חרות שוויון וכבוד, כזו המאמינה ברוח האדם וביצירה אנושית.

**תגובה:**

ההסתכלות על המחאה כלא הומוגנית, היא כבר פרי שטיפת המוח של התעמולה הארסיית של אהוד ברק, ולצדו עשרות אנשי בטחון בכירים לשעבר, שב"כ, מוסד ועוד, המנצלים את נסיונם למטרות מחפירות של הרס החברה הישראלית ולחתירה תחת אושיות הממשלה הנבחרת. עוד איך מחאה זו הומוגנית! רובם של המוחים שייכים 'לישראל הראשונה', 'הייטקיסטים', אנשי בטחון שדאגו כל העת לא לאפשר למי שהוא מ'ישראל השנייה' או מישראל הציונית דתית להתשלב בגופים עליהם הם היו ממונים, כולל סגל האוניברסיטאות! לדוגמא: אף השנאה שמפגין נשיא הטכניון לכל מה שריח יהדות נודף ממנו, היא כבר בלתי מסוייגת. הוא פוגע ללא הרף ברב של המוסד, משפיל אותו בברוטליות, ועוד ועוד! ואני כרב של המוסד הזה לשעבר, מסוגל להוסיף לתאר מצבורים אין סופיים של שנאה עיוורת שהופנתה בזמני לכל קודש ולכל זיק של יהדות!

ואם משתתפים במחאות אלה כמה בודדים שאינם שמאלנים, הם אנשים שהורעלו כבר משנאה ויסרלית למר נתניהו. ובאשר לדתיים שבין המוחים, הם כולם מה שנקרא 'דתי-לייטים', קרי, יהודים הרואים את עצמם כדתיים משום שהם שומרים על אי אלו כללי הלכה, אבל שהשקפת עולמם רחוקה לעיתים קרובות מלהיות כפופה להלכי רוח תורניים מובהקים.

ובתוך כל זאת, הבטתי במוצ"ש האחרון בתמונות העליה לירושלים. גברים נשים וטף. שאחרי חודשים ארוכים של מחאה ברחובות, ובחום קיצוני, עלו לירושלים, בידם דגל ישראל, ובלבם תקווה גדולה. ואני שואלת את עצמי: האם הם ידעו שהם חלק מנס? האם הם הצליחו לראות את הרגע החד פעמי והמכונן שעוד ידובר בו?

**תגובה:**

כמי שלא רק השתתף בהפגנה הנגדית למחרת בתל-אביב, אלא שגם נשא דברים שם, אני שואל: מדוע הכותבת המכובדת הזו התעלמה מההפגנה השנייה הזו שהתקיימה תחת חום אימים, ושמנתה יותר מ-250.000 משתתפים?! האם בגלל שכמעט כל המשתתפים בה היו או דתיים או מסורתיים, שלא חיללו את השבת באופן המוני לעיני כל העולם?! וראו זה פלא: היא מציגה את עצמה כדתייה הבאה להגן על ערכים מסויימים האמורים לאפיין את עמנו, ומשום מה, רמיסת קדושת השבת לעיני כל העולם איננו ערך יהודי שראוי להגן עליו, ולפחות לבקש מינימום של כבוד כלפיו! והיא עוד פחות שמה לב שבהפגנה אליה היא מתייחסת, בחירת השבת כעיתוי מתאים היה מכוון כדי לפגוע בצד 'הימני פונדמנטלסיטי ארכאיי המתנגד לעמדות פרוגרסיביות'!

אני חרדה לעתידה של האקדמיה הישראלית. המחקר האקדמי במדינת ישראל הוא הבסיס האיתן לשגשוגה ולחוסן הכלכלי והמדיני שלה. מחקר אקדמי מושתת על שיתוף ודמוקרטיה, כשדעתו של אחרון הסטודנטים מקבלת את אותו משקל של גדול הפרופסורים. ככה בונים מחקר. ככה בונים רעיונות, ככה בונים חברה, וככה בונים מדינה.

**תגובה:**

ממה חוקרת זו מודאגת מבחינה אקדמאית? שתואיל להראות לנו החלטה, ולו הקטנה ביותר, בה הממשלה פגעה באקדמיה? אין לממשלה אפילו כל יכולת לפגוע בה, שהרי התקציבים מסורים בידי המל"ג, השנלט על ידי החוגים השמאלניים, ולכן לא יתן – ככל חוגי השמאל - לאיש שאינו משלהם להיכנס, אלא במקרים חריגים ביותר, כי הוא המחזיק בכח תקציבי עצום זה!

וכאשר חוקרת דגולה זו כותבת שבאקדמיה 'דעתו של אחרון הסטודנטים מקבלת את אותו משקל של גדול הפרופסורים', אנו שואלים האם היא חלמנית, או שהיא מנסה להטעות ולייפות? השמעתי הצהרתה זו היום בפני דיקנים בטכניון ובשאר מקומות, ולשמע הדברים הם כולם פרצו בצחוק! הוכחה קטנה: לפני שנים, נאלץ הטכניון למנות איש סגל בכיר מאד בראש המחלקה ל'לימודים מוסמכים' כדי למנוע מאנשי סגל לגנוב מחקרי סטודנטים!

אני מביטה סביבי בדאגה. בכל יום שעובר אני רואה ושומעת על עוד פוסטדוקטורנט מבריק שמעדיף לא לחזור לישראל, על עוד חוקרת ישראלית בעלת שם שמתחילה בצעדי עזיבה, על עוד מדען או מדענית מחו"ל שמבטלים הגעה לישראל. מה שנבנה פה במשך עשרות שנים יכול לרדת לטמיון בהינף יד. אני גדלתי במדינה משגשגת מחקרית. אל תהרסו בשרירות לב את מה שנבנה כאן במשך שנים. תנו לי להעניק גם לילדיי את המתנה היקרה הזו.

**תגובה:**

שכל המתרחש מעורר בכל בר דעת מישראל דאגה עמוקה היום, אין איש רציני שיתכחש לכך. אבל מקור הדאגה שחוקרת זו מציינת מוטעה לחלוטין, שהרי אישית נאלצתי למנוע מפוסטדוקטורנטים ב'ייל', 'הרוורד', 'פרינסטון' ועוד, לפגוע בממשלה, משום שהוסתו על ידי תושבי ארץ ישראל דוקא וממומנים על ידי ראשי המחאה, וכל זה מבלי שתהיה להם דעה משלהם, פרט להסתה לה נפלו מקרבן מרצון או לא! ואספסוף, זה המשוכנע שהוא מהווה אליטת החברה (עידית האדם בלשון אבותינו) לא היססו לפנות אף לסינט האמריקני ולהכפיש שם ממשלת ישראל וכל הצבור התומך בה, ללא כל בושה, במיטב המסורת של כל מלשיני הדורות נגד עמנו!

אינני משפטנית, והבנתי בנושאים אלו מעטה, אבל לא צריך להיות משפטן דגול כדי להבין שמי שלא רוצה לעשות דברים בלתי סבירים לא חושש משימוש בעילת הסבירות.

אחד המשפטים היפים והעמוקים ביותר במתמטיקה הוא משפט גדל, שאומר שלא קיימת מערכת מתמטית תקפה שבה ניתן להוכיח כל משפט. וממילא לא קיימת מערכת משפט שיכולה לכסות באופן הרמטי את כל הכללים.

**תגובה:**

כמתמטיקאי לא אכנס לדיון מתמטי נוקב בעניין משפטו של **GÖDEL**, כי אן זה מקומו. אציין רק שהכותבת שכחה לתת את הדעת שמדובר במערכות קוצפטואליות שהן פרי יצירת השכל האנושי, ואם כן יצירה אנושית מובהקת, ועוד המעוצבת על ידי כללי הגיון אנושי, הגיון המתעצב מחדש כל רגע כמעט, לכן אין מקום לומר 'כל המערכות'! ובפרט שהמשפט שהיא מזכירה אותו כאן נוגע בתורת הקבוצות, שהיא בעצמה כוללת בעייה יסודית מעצם הגדרתה, בעייה שנשחבה בלתי פתירה – ואני הבאתי לה פתרון. נוסף לכך מאשה דתייה ציפיתי יותר, כי היה עליה להכיר לפחות במערכת אלהית אחת הקרוייה תורה, המסוגלת להיות הרמטית.

הרמב"ן טבע ביטוי נפלא: "נבל ברשות התורה". זהו אדם שעושה מעשי נבלה, ולשון החוק משמשת לו כעלה תאנה מוסרי. אני לא רוצה לחיות בחברה של נבלים ברשות התורה. יש מעשים שאינם סבירים, הגם שהאיסור אינו כתוב במפורש.

**תגובה:**

לשמע מילים קשות אלה אנו עומדים משתוממים ממש. מי הם ה'נבלים' הללו? האם כל הדתיים וכל החרדים? האם אולי גם כל מצביעי הליכוד? האם אני כמתמטיקאי שלימד 43 שנה בטכניון ושנתיים עוד בפריס ועוד, תלמידיי ב'רפאל', ב'אינטל', ב'IBM', ב'אלסינט', ב'אלביט', ב'תעשייה האווירית', שכולם דתיים ולומדי תורה, ושלושה פרסי בטחון ישראל, ואחד מהם בפעם השנייה, נמנים על אותם ה'נבלים' ברשות התורה בגלל שהצביעו לממשלת זדון זו, החמורה מה-KKK לדעת אותם ראשי ביטחון הרקובים עד עומק נפשם שהיא מעלה על נס?!

גם אם יש מה לתקן במערכת המשפט, סרוס המערכת המשפטית והעצמת כח הממשלה זה וודאי לא הפתרון. מיומה הראשון, הרפורמה הנוכחית עוסקת בכח. לא בתיקון ולא באיזון. והכח הזה נמצא בידיים של הממשלה הקיצונית ביותר מאז קום המדינה.

**תגובה:**

איך חוקרת המכבדת את עצמה סוגלת לטעון דברים מבלי לבדוק אותם לפני כן? למנוע מהבג"ץ לשדוד סמכויות שלא הוענקו לו מעולם, לא על ידי הצבור ולא על יד הכנסת, מכונה בפיה 'סירוס' מערכת המשפט, וסירוס הממשלה והעצמת כח הבג"ץ, נראה לו התגלמות היושר והצדק?!

והאם קביעתה זו הינה גישה מדעית או ישרות אינטלקטואלית?! איזה סירוס יש בצמצום הסבירות? הפוך! הסבירות איפשרה את העוולות הגדולות ביותר לאומה וגם לפרט. והנה מספר דוגמאות, המראות את הפגעים בניהול התקין של המדינה ושל הצבא:

‏1. איסור החזקת גופות מחבלים לצורך מו"מ לחילוץ גופות חיילי צה"ל ‏בג"ץ 4466/16

‏2. איסור גירוש משפחות מחבלים לרצועת עזה במהלך האינטיפאדה השניה בג"ץ 7015/02

‏3. כפיית שרי החינוך להעניק את פרס ישראל לתומך BDS בג"ץ 2199/21

‏4. ביטול החלטת שר הפנים להגבלת הכניסה של פעילת ה-BDS לארה אל-קאסם לישראל בר"ם 7216/18

‏5. ביטול החלטת המועצה לביקורת סרטים לאסור את הקרנת הסרט ג'נין ג'נין אשר הפיץ דיבה על חיילי צה"ל ומדינת ישראל בג"ץ 316/03

‏6. ביטול החלטת שר הבטחון לאסור כניסת משפחות מחבלים מיו"ש לטקס יום הזיכרון האלטרנטיבי בג"ץ 2964/18

‏7. חיוב שר המדע למנות לתפקיד בכיר פרופ' שתמכה בעצומות סרבנות. בג"ץ 5769/18

‏8. ביטול מינוי יוסי גינוסר למנכ"ל משרד השיכון, בגלל מעורבותו בפרשת "קו 300" בה חוסלו מחבלים רוצחים על ידי השב"כ. בג"ץ 6163/92

‏9. ביטול החלטת שר הביטחון שלא לאפשר ביקור של הצלב האדום למחבלים דיראני ועובייד חוטפי נווט חיל האוויר רון ארד, כקלף מיקוח לקידום השגת מידע אודותיו. 79498/01

אני לא רוצה לחיות בחברה שאין בה הגנה למיעוטים. אני לא רוצה לחיות בחברה שאין בה הגנה ללהטבים, או לערבים, או לנשים.

**תגובה:**

איזה קביעות הזויות הן אלה! לאיזה מיעוטים היא מתכוונת? האם גם לעולם התחתון ?! או שמא לתומכי חמס ובין לאדן שבחלק משמעותי של מיעוטים במדינה שלנו? וממתי מדינה חייבת להגן על מיעוטים שלוחמים נגדה, לא מכירים בה, חותרים להשמדתה (אני מפנה לדברי פרופ' ראשיד שהזכירה פרופ' אניטה שפירא ועוד). האם היא מתכוונת למזכירו של עראפת בשם אחמד טיבי, או שמא לאותם תושבי חיפה ובתוכם אותו ח"כ עזמי בשארה תושב חיפה שכיוון את טילי החיזבאלה לחיפה במלחמת לבנון השנייה והספיק לברוח ממדינתנו.

"יש המשננים לנו יומם ולילה כי כוחנו באחדותנו. כוחנו הוא אכן בהיותנו מאוחדים כולנו סביב זכותנו להיות שונים זה מזה. אנחנו שונים זה מזה לא מפני שאחדים מאתנו עדיין אינם רואים את האור, אלא מפני שיש בעולם אורות ולא אור. אמונות ודעות, ולא אמונה ודעה." (עמוס עוז, שלום לקנאים)

**תגובה:**

האחדות איננה הסכמה להתאחד בכל מחיר ובל מצב ללא כל תוכן רוחני וערכי משותף, ולא, אפשר יהיה להתאחד גם עם החמס, הג'יהד האיסלמי, בין-לאדן, רוסיה, סין ועוד, אבל לא נבנה עם זה לא מדינת ישראל, ועוד פחות עם ישראל! פעם נוספת עלי לצטט אישיות, אתה התעמתטי פעמים רבות, ורחוק אני מלהזדהות אתה, אבל עם קביעה אחת לפחות הינני מזדהה, והיא: 'העמדת קיומו של עם - שאין לו תוכן תרבותי-רוחני ספציפי ולא אורח-חיים ספציפי - על המדינה, ז"א, על מנגנון השלטון, זוהי תמצית האידיאולוגיה הפאשיסטית. לשם מה לקיים עם "יהודי", שמהותו אינה אלא ריבונות "יהודית", דגל "יהודי", שלטון "יהודי", צבא "יהודי" ושאר האביזרים של הקאניבאליזם הלאומני?', עכ"ד. האחדות בנויה על בסיס רעיון משותף, אתוס משותף, זהות משותפת, והשוני איננו יכול להיות סיבה לאחדות, אלא אדרבא, הוא מחסום בפניו, שמחובותו של הרעיון המשתף לבא ולהתגבר עליו! עם ישראל מתאחד עם יהודים, לא עם זרים. הוא יכול לקבל אותם בתוכו בכבוד, אך בתנאי שהם גם מצדם נוהגים כבוד כלפי המארחים (בתורה קוראים את זה 'גר תושב'), אבל בשום פנים לא יהפכו לאחים! לכן כל הדאגה של המוחים שהיא כולה כלכלית, תרבותית אישית, היא היפוכה המוחלט של אחדות יהודית!

ובאשר לעצם הציטטה של עמוס עוז, איש שהיה מלא שנאה לכל רוח דתית, אינני מצליח להבין היכן נעלם האור הדתי באלומת האורות שהוא מפאר!

השונות שלנו היא מקור ברכה ומקור יצירה. במשך שנים חיינו כאן ביחד. הקמנו משהו שהוא גדול מסכום חלקיו. אנו כולנו אוהבי הארץ הזו. ולא נוותר עליה. כי אין לנו ארץ אחרת.

**תגובה:**

אכן, שוני יכול לשמש מקור ברכה, אבל בתנאי שאיננו משמש בסיס לשנאה, למלחמת אחים, לדיכוי אוכלוסיות שלמות כמו שדוכו אנושית יוצאי ארצות ערב, תרבותית, דתית ומעמדית – מסתמא בשם איזה שהוא 'הומניזם נאור'!

ובאשר לאימרה האומללה לפיה 'אין לנו ארץ אחרת', אומללה, כי עמנו הוכיח וממשיך להוכיח, שהוא היה והוא עדיין מסוגל לחיות בכל מקום בעולם. אין אנו ב'ארץ מקלט', אלא בארץ מקודשת! ארץ שהיא הייתה תמיד ארץ חלום משיחי (מרגיז נורא!!!!) למורת רוחם של כל אותם הישראלים הגנבים ממש, שהרי את א"י דרשו באו"ם בשם התנ"ך, ובו בעת הם כופרים בעיקר במימדו האלהי של ספר הספרים הזה! זה בדיוק כבן המוכן לרשת את אביו, אך מסרב להכיר בו כאביו!

ועד כמה אימרה זו מטופשת ולא נכונה, די לזה לציין שאני גם אזרח צרפתי, ולכן שום דבר אינו מחייב אותי להיות כאן אם לא האמונה בקדושת עמי וארצו. אבל נראה שיותר מזה: הא לכותבת המכובדת דברי אחד מגדולי ההוגים הפילוסופים הגויים בדור הקודם, שבתחילת חייו היה אנטישמי קיצוני, ושמלחמת העולם השנייה הביאה אותו להכיר בעמנו ובערכו, וב"ה, כיון שאינו ישראלי הוא נותן לעובדות לבלבל אותו, כך שהוא יכול להודות על האמת, ומשום כך מיד אחרי קום המדינה הוא כתב על עמנו מילים נפלאות אלה:

"והנה שבנו הבכור של אלוקים חוזר להיות שומר המקומות הקדושים. צריך להיות עוור כדי לא לראות בתופעה זו התערבות ה'. מהי כוונתו? להצהיר מחדש ולאפשר הגשמת היעוד הכלל-עולמי של ישראל. קו האופי המלהיב אותי אצל היהודים, הוא שהם אזרחי העולם דוקא, שבמשך מאות בשנים האנושות כולה שימשה להם מולדת, מעבר לזמן, מעבר למחיצות הלאומיות והשבטיות, מעבר להבדלי לשונות ותרבויות. וזה משום שלמען האמת, המסר של ישראל פונה אל האדם הטהור כפי שהוא יצא מידי יוצרו בבוקרו הראשון של העולם".

וכל מה שכתבתי אינו אלא קמצוץ ממה שהייתי מסוגל להוסיף ולהרחיב.

הרב אליהו רחמים ז'ייני ס"ט

וכיום ראש ישיבת ההסדר 'אור וישועה' שבחיפה